《赋得落落穷巷士诗》
南北朝·张正见

扬云不邀名，原宪本遗荣。草长三径合，花发四邻明。

尘随幽巷静，啸逐远风清。门外无车辙，自可绝公卿。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。